open-index/open-wikipedia-markdown huggingface dataset:
การแก้ไขเพิ่มเติมรัฐธรรมนูญ

**การแก้ไขเพิ่มเติมรัฐธรรมนูญ** คือการเปลี่ยนแปลง แก้ไข หรือเพิ่มเติมถ้อยคำลงในรัฐธรรมนูญ เพื่อให้เหมาะสมกับสถานการณ์บ้านเมืองที่เปลี่ยนแปลงไป

## ประเทศไทย
ตามรัฐธรรมนูญแห่งราชอาณาจักรไทย พุทธศักราช 2550 การแก้ไขเพิ่มเติมรัฐธรรมนูญกำหนดไว้ในหมวดที่ 15 มาตรา 291 กระทำตามหลักเกณฑ์และวิธีการดังต่อไปนี้

# ญัตติขอแก้ไขเพิ่มเติมต้องมาจากคณะรัฐมนตรี สมาชิกสภาผู้แทนราษฎรจำนวนไม่น้อยกว่าหนึ่งในห้าของจำนวนสมาชิกทั้งหมดเท่าที่มีอยู่ของสภาผู้แทนราษฎร หรือจากสมาชิกสภาผู้แทนราษฎรและสมาชิกวุฒิสภามีจำนวนไม่น้อยกว่าหนึ่งในห้าของจำนวนสมาชิกทั้งหมดเท่าที่มีอยู่ของทั้งสองสภา หรือจากประชาชนผู้มีสิทธิเลือกตั้งจำนวนไม่น้อยกว่า 50,000 คน ตามกฎหมายว่าด้วยการเข้าชื่อเสนอกฎหมาย ญัตติขอแก้ไขเพิ่มเติมรัฐธรรมนูญที่มีผลเป็นการเปลี่ยนแปลงการปกครองระบอบประชาธิปไตยอันมีพระมหากษัตริย์ทรงเป็นประมุข หรือเปลี่ยนแปลงรูปของรัฐ จะเสนอมิได้
# ญัตติขอแก้ไขเพิ่มเติมต้องเสนอเป็นร่างรัฐธรรมนูญแก้ไขเพิ่มเติมและให้รัฐสภาพิจารณาเป็นสามวาระ
# การออกเสียงลงคะแนนในวาระที่หนึ่งขั้นรับหลักการ ให้ใช้วิธีเรียกชื่อและลงคะแนนโดยเปิดเผย และต้องมีคะแนนเสียงเห็นชอบด้วยในการแก้ไขเพิ่มเติมนั้น ไม่น้อยกว่ากึ่งหนึ่งของจำนวนสมาชิกทั้งหมดเท่าที่มีอยู่ของทั้งสองสภา
# การพิจารณาในวาระที่สองขั้นพิจารณาเรียงลำดับมาตรา ต้องจัดให้มีการรับฟังความคิดเห็นจากประชาชนผู้มีสิทธิเลือกตั้งที่เข้าชื่อเสนอร่างรัฐธรรมนูญแก้ไขเพิ่มเติมด้วย การออกเสียงลงคะแนนในวาระที่สองขั้นพิจารณาเรียงลำดับมาตรา ให้ถือเอาเสียงข้างมากเป็นประมาณ
# เมื่อการพิจารณาวาระที่สองเสร็จสิ้นแล้ว ให้รอไว้ 15 วัน เมื่อพ้นกำหนดนี้แล้วให้รัฐสภาพิจารณาในวาระที่สามต่อไป
# การออกเสียงลงคะแนนในวาระที่สามขั้นสุดท้าย ให้ใช้วิธีเรียกชื่อและลงคะแนนโดยเปิดเผย และต้องมีคะแนนเสียงเห็นชอบด้วยในการที่จะให้ออกใช้เป็นรัฐธรรมนูญมากกว่ากึ่งหนึ่งของจำนวนสมาชิกทั้งหมดเท่าที่มีอยู่ของทั้งสองสภา
# เมื่อการลงมติแล้ว ให้นำร่างรัฐธรรมนูญแก้ไขเพิ่มเติมขึ้นทูลเกล้าทูลกระหม่อมถวาย

## อ้างอิง

หมวดหมู่:กฎหมายรัฐธรรมนูญ
เมทริกซ์ทแยงมุมรอง

**เมทริกซ์ทแยงมุมรอง** () คือ เมทริกซ์จัตุรัสที่มีสมาชิกนอกเหนือจากเส้นทแยงมุมรองเป็นศูนย์ ซึ่งสมมติให้เส้นทแยงมุมรองนั้นลากจากสมาชิกล่างซ้ายไปยังสมาชิกบนขวา (เฉียงขึ้น ↗) ส่วนสมาชิกบนเส้นทแยงมุมรองสามารถเป็นค่าใด ๆ ก็ได้รวมทั้งศูนย์

หากกำหนดให้เมทริกซ์ D = (d_{i,j}) เป็นเมทริกซ์จัตุรัสมิติ *n*×*n* เมทริกซ์ D จะเป็นเมทริกซ์ทแยงมุมรองก็ต่อเมื่อ
::d_{i,j} = 0; \quad i + j \ne n + 1
สำหรับทุกค่าของ i, j \in \left \{ 1, \ldots, n \right \}

ตัวอย่างเมทริกซ์ทแยงมุมรอง เช่น
::\begin{bmatrix}
0 & 0 & 0 & 0 & 1 \\
0 & 0 & 0 & 2 & 0 \\
0 & 0 & 5 & 0 & 0 \\
0 & 7 & 0 & 0 & 0 \\
-1 & 0 & 0 & 0 & 0 \\
\end{bmatrix}

ผลคูณของเมทริกซ์ทแยงมุมรองสองเมทริกซ์จะได้เมทริกซ์ทแยงมุมหลัก และผลคูณระหว่างเมทริกซ์ทแยงมุมรองกับเมทริกซ์ทแยงมุมหลัก หรือเมทริกซ์ทแยงมุมหลักกับเมทริกซ์ทแยงมุมรอง จะได้เมทริกซ์ทแยงมุมรอง

## ดูเพิ่ม
* เมทริกซ์ทแยงมุม

## แหล่งข้อมูลอื่น
* 

ทแยงมุมรอง
กล้ามเนื้อทราพีเซียส

ในกายวิภาคศาสตร์มนุษย์ **กล้ามเนื้อทราพีเซียส** () เป็นกล้ามเนื้อในชั้นตื้นที่อยู่ด้านหลังของมนุษย์ เลี้ยงโดยเส้นประสาทแอกเซสซอรี (accessory nerve) หรือเส้นประสาทสมองคู่ที่ 11 และโดยแขนงประสาทด้านท้องของเส้นประสาทสันหลังส่วนคอที่ 3 และ 4 ซึ่งนอกจากจะเลี้ยงกล้ามเนื้อนี้แล้วยังเลี้ยงกล้ามเนื้อสเตอร์โนไคลโดมาสตอยด์ด้วย เนื่องจากใยกล้ามเนื้อนี้วางตัวในหลายทิศทาง กล้ามเนื้อทราพีเซียสจึงทำหน้าที่ได้หลากหลาย ได้แก่
* กางกระดูกสะบักออก (scapular abduction)
* ดึงรั้งกระดูกสะบัก (scapular retraction)
* กดกระดูกสะบักลง (scapular depression)

โดยอาศัยใยกล้ามเนื้อที่ทำหน้าที่ต่างๆ ดังนี้
* ในกล้ามเนื้อด้านบนทำหน้าที่ยกกระดูกสะบัก
* ใยกล้ามเนื้อตรงกลางทำหน้าที่ดึงรั้งกระดูกสะบัก
* ใยกล้ามเนื้อด้านล่างทำหน้าที่กดกระดูกสะบัก
* ใยกล้ามเนื้อด้านบนและด้านล่างทำงานร่วมกันในการหมุนกระดูกสะบักขึ้น (superiorly rotate)

## อ้างอิง

## ภาพอื่นๆ

ไฟล์:Illu head neck muscle.jpg|กล้ามเนื้อของศีรษะและคอ
ไฟล์:Gray129.png|กระดูกท้ายทอย มุมมองจากด้านนอก
ไฟล์:Gray200.png|กระดูกไหปลาร้าข้างซ้าย มุมมองจากด้านบน
ไฟล์:Gray203.png|กระดูกสะบักข้างซ้าย มุมมองจากด้านหลัง
ไฟล์:Gray384.png|ภาพตัดขวางของคอ ประมาณระดับกระดูกสันหลังส่วนคอที่ 6
ไฟล์:Gray386.png|กล้ามเนื้อของคอ มองจากด้านหน้า
ไฟล์:Gray507.png|ภาพตัดพื้นผิวของคอด้านขวา แสดงให้เห็นหลอดเลือดแดงคาโรติดและหลอดเลือดแดงใต้กระดูกไหปลาร้า (subclavian arteries)
ไฟล์:Gray508.png|หลอดเลือดแดงของใบหน้าและหนังศีรษะ
ไฟล์:Gray512.png|สามเหลี่ยมต่างๆ ของคอ
ไฟล์:Gray790.png|เส้นประสาทของหนังศีรษะ ใบหน้า และด้านข้างของคอ
ไฟล์:Gray794.png|เส้นประสาทไฮโปกลอสซัล ข่ายประสาทคอ และแขนงของมัน
ไฟล์:Gray1194.png|มุมมองด้านหน้าข้างของศีรษะและคอ
ไฟล์:Structure of Adam's apple.png|มุมมองด้านหน้าของคอ
ไฟล์:Gray1211.png|กายวิภาคพื้นผิวของหลัง
ไฟล์:Gray1215.png|ด้านซ้ายของอก


## แหล่งข้อมูลอื่น
* http://www.meddean.luc.edu/lumen/MedEd/GrossAnatomy/dissector/mml/trap.htm
* http://www.gpnotebook.co.uk/simplepage.cfm?ID=724893774
* Illustration at preventdisease.com 
* http://www.exrx.net/Muscles/TrapeziusUpper.html
* Photograph at mgccc.cc.ms.us 

หมวดหมู่:กล้ามเนื้อของรยางค์บน
ปลากระเบนธง

**ปลากระเบนธง** () เป็นปลากระดูกอ่อนจำพวกปลากระเบนจำพวกหนึ่ง อยู่ในอันดับย่อย Myliobatoidei ในอันดับ Myliobatiformes ประกอบไปด้วย 8 วงศ์ ได้แก่  Hexatrygonidae (ปลากระเบนหกเหงือก), Plesiobatidae (ปลากระเบนน้ำลึก), Urolophidae (ปลากระเบนกลม), Urotrygonidae (ปลากระเบนกลมอเมริกัน), Dasyatidae (ปลากระเบนธง), Potamotrygonidae (ปลากระเบนแม่น้ำ หรือ ปลากระเบนหางสั้น), Gymnuridae (ปลากระเบนผีเสื้อ) และ Myliobatidae (ปลากระเบนนก หรือ ปลากระเบนยี่สน)

ลักษณะเด่นของปลากระเบนในกลุ่มนี้ คือ ที่บริเวณโคนหรือกึ่งกลางหางจะมีเงี่ยงแหลมยาว 1-2 ชิ้น ที่ใช้เป็นอาวุธทิ่มแทงศัตรูที่มารังควาญได้ โดยอาจมีความยาวได้ถึง 35 เซนติเมตร (14 นิ้ว) และมีสารเคมีที่มีความเป็นพิษเคลือบอยู่ ซึ่งสารดังกล่าวเป็นสารโปรตีน ที่มีฤทธิ์ในการทำลายเนื้อเยื่อ ทำให้ผู้ที่โดนแทงเกิดความเจ็บปวด ในปลากระเบนขนาดใหญ่จะออกฤทธิ์คล้ายพิษของงูกะปะ ซึ่งหากโดนแทงเข้าอย่างจังหรือโดนจุดสำคัญ อาจทำให้เสียชีวิตได้

เงี่ยงแหลมดังกล่าวจะมีในปลากระเบนทุกสกุล ทุกชนิด ยกเว้นปลากระเบนแมนตา และปลากระเบนขนุน เท่านั้นที่ไม่มีเงี่ยงแหลมดังกล่าว ซึ่งเงี่ยงอันนี้สามารถที่จะหลุดไปได้ เมื่อปลามีอายุเพิ่มมากขึ้นหรือจากสาเหตุอื่น ๆ แต่ก็สามารถงอกใหม่ทดแทนได้

thumb|left|เงี่ยงของปลากระเบนธง
ปลากระเบนธงพบกระจายพันธุ์อยู่ในน่านน้ำในเขตร้อนและเขตอบอุ่นทั่วโลก พบได้ทั้งในทะเล, มหาสมุทร, น้ำกร่อย และน้ำจืด โดยกินปลาขนาดเล็ก, หอย ทั้งหอยฝาเดียวและหอยสองฝา รวมถึงกุ้งเป็นอาหาร

## อ้างอิง

## แหล่งข้อมูลอื่น

หมวดหมู่:ปลากระเบน
หมวดหมู่:ปลามีพิษ
มหันตภัยขั้วโลกเหนือ

หนังสือเรื่อง **มหันตภัยขั้วโลกเหนือ** (: Northern Lights) เป็นหนังสือเล่มแรกของหนังสือชุดไตรภาค *ธุลีปริศนา* เขียนขึ้นโดย ฟิลิป พูลแมน

## เนื้อเรื่องโดยย่อ
thumb|left|100px|หน้าปกหนังสือเรื่อง "มหันตภัยขั้วโลกเหนือ" ฉบับภาษาอังกฤษ
### ออกซฟอร์ด

### โบลแวงการ์

### สวาร์ลบาร์ด

## รางวัล

## ภาพยนตร์ ซีรี่ส์ HIS DARK MATERIALS 3 ซีซั่น (BBC, HBO) (PG-¹3)

## วิดีโอเกม

## อ้างอิง

## ดูเพิ่ม
*The Golden Compass official movie site
*The Golden Compass Reviewed at The Open Critic
*The Golden Compass  at Future Movies
*HisDarkMaterials.com *เว็บของสำนักพิมพ์*
*Philip Pullman reads a manuscript extract (audio) 

ฟ
หมวดหมู่:ธุลีปริศนา
หมวดหมู่:วรรณกรรมเยาวชน
หมวดหมู่:วรรณกรรมที่สร้างเป็นภาพยนตร์
หมวดหมู่:นวนิยายที่มีฉากในทวีปอาร์กติก
ประยุทธ มหากิจศิริ

**ประยุทธ มหากิจศิริ** (เกิด 1 ธันวาคม พ.ศ. 2488) นักธุรกิจชาวไทย ประธานกรรมการกลุ่มบริษัท  พีเอ็มส์ กรุ๊ปส์  เจ้าของบริษัทไทยน็อคซ์ สเตนเลส และไทย คอปเปอร์ เป็นเจ้าของสนามกอล์ฟเลควูด 

## ประวัติ
ประยุทธสำเร็จการศึกษาระดับปริญญาตรี สาขาบริหารธุรกิจ จากมหาวิทยาลัยซานดิเอโก รัฐแคลิฟอร์เนีย สหรัฐอเมริกา และได้รับปริญญาดุษฎีบัณฑิตกิตติมศักดิ์ด้านบริหารธุรกิจ จากมหาวิทยาลัยรามคำแหง และมหาวิทยาลัยกรุงเทพธนบุรี

ในฐานะนักธุรกิจชั้นนำของประเทศไทย เขามีบทบาทสำคัญในหลากหลายอุตสาหกรรม ปัจจุบันดำรงตำแหน่งประธานกรรมการกลุ่มบริษัท PM Group ซึ่งครอบครองธุรกิจหลากหลายสาขา อาทิ บริษัท ควอลิตี้ คอฟฟี่ โปรดักส์ จำกัด (ผู้ผลิตเนสกาแฟในประเทศไทย), ไทยน๊อคซ์ สเตนเลส, ไทยคอปเปอร์ อินดัสตรี้ และสนามกอล์ฟเลควูด คันทรี คลับ เป็นต้น

ชีวิตส่วนตัว สมรสกับ สุวิมล มหากิจศิริ มีบุตร 3 คน คือ อุษณีย์ มหากิจศิริ เฉลิมชัย มหากิจศิริ และอุษณา มหากิจศิริ ประยุทธเป็นผู้ก่อตั้งบริษัท กาแฟผงไทย จำกัด ผู้ผลิตและจัดจำหน่ายกาแฟสำเร็จรูปรายแรกของประเทศไทย ก่อนจะตกลงให้ทางเนสท์เล่เข้าร่วมทุน และการย้ายฐานการผลิตสู่โรงงานจังหวัดฉะเชิงเทรา รวมถึงการจัดตั้งบริษัทร่วมทุน คิวซีพีฯ แทนบริษัทเดิม และได้รับการขนานนามว่าเป็น เจ้าพ่อเนสกาแฟ 

ประยุทธเคยได้รับการจัดอันดับให้อยู่ลำดับที่ 8 ในทำเนียบ 10 มหาเศรษฐีไทย

## การเมือง
ประยุทธ เคยดำรงตำแหน่งสมาชิกวุฒิสภา เมื่อปี พ.ศ. 2540 ต่อมาได้เข้ารับตำแหน่งรองหัวหน้าพรรคไทยรักไทย  

## เครื่องราชอิสริยาภรณ์

## อ้างอิง

หมวดหมู่:นักธุรกิจชาวไทย
หมวดหมู่:มหาเศรษฐีชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นักการเมืองพรรคไทยรักไทย
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ทเวลฟ์เกิลส์แบนด์

**ทเวลฟ์เกิลส์แบนด์** (; ) กลุ่มดนตรีสัญชาติจีน กำเนิดขึ้นที่กรุงปักกิ่ง จีนแผ่นดินใหญ่ เป็นกลุ่มดนตรีของนักดนตรีสาวสวยชาวจีนทั้งหมด 12 คน ที่เล่นดนตรีจีนด้วยเครื่องดนตรีจีนโบราณ เช่น กู่เจิง, ผีผา, ขลุ่ยไม้ไผ่จีน, เอ้อหู, ขิมจีน  ผสมกับดนตรีคลาสสิกในยุคปัจจุบัน  

ในปี พ.ศ. 2544 ทเวลฟ์เกิลส์แบนด์ ได้ถือกำเนิดขึ้น ด้วยแนวคิดต้องการจะเผยแพร่ดนตรีจีนออกไปสู่ชาวโลกในแบบสากล  จึงมีการรวมกลุ่มของนักดนตรีสาวสวย ที่มีความสามารถจากการคัดเลือกจากโรงเรียนสอนศิลปะจีนทั่วประเทศ โดยจะคัดเลือกจากผู้ที่มีคุณสมบัติ มีความสามารถเฉพาะในเครื่องดนตรีประเภทต่าง ๆ และชนะเลิศในการประกวด  มีทั้งหมด 18 คน แต่นำเสนอเพียง 12 คน ในการโปรโมตหรือแสดงคอนเสิร์ต โดยอัลบั้มชุดแรกมีชื่อว่า Beautiful Energy 

ในปี พ.ศ. 2546 อัลบั้มชุดที่ 2 ชื่อ Miracle ประสบความสำเร็จอย่างมากทั้งในและนอกประเทศ ในประเทศญี่ปุ่นสามารถทำยอดขายได้ถึง 2 ล้านแผ่น พร้อมกับได้เปิดแสดงคอนเสิร์ตในประเทศญี่ปุ่นเป็นครั้งแรก และได้มีบันทึกการแสดงออกมาด้วย

คอนเสิร์ตของ ทเวลฟ์เกิลส์แบนด์  จะถูกนำเสนอด้วยความโดดเด่นทางเทคนิคทางภาพ สี เสียง อย่างงดงาม พร้อมด้วยเครื่องดนตรีอิเล็กโทรนิคที่เล่นผสมกับเครื่องดนตรีจีนโบราณ เป็นดนตรีในยุคปัจจุบัน เช่น ป๊อป, แจ๊ส, บลูส์ หรือแม้แต่กระทั่ง ร็อก และการแต่งตัวของนักดนตรีที่แลดูสวยงาม ทันสมัย 

ในประเทศไทย ทเวลฟ์เกิลส์แบนด์ ได้เดินทางมาแสดงคอนเสิร์ต 2 รอบ ในวันที่ 21 มิถุนายน และ 22 มิถุนายน พ.ศ. 2547 ที่ศูนย์การประชุมแห่งชาติสิริกิติ์ โดยการจัดของมูลนิธิสายใจไทย ซึ่งเป็นการสานสัมพันธ์ไทย - จีน ด้วย โดยในรอบแรกจัดเป็นคอนเสิร์ตการกุศล 

## อ้างอิง

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:กลุ่มดนตรีสัญชาติจีน
หมวดหมู่:เกิร์ลกรุปจีน
หมวดหมู่:กลุ่มดนตรีที่ก่อตั้งในปี พ.ศ. 2544
อายส์ออนมี (เพลงเซลีน ดิออน)

[thumb|left|250px|[เซลีน ดิออน|เซลีนในมิวสิกวิดีโอเพลง "อายส์ออนมี" จาก *[[คอนเสิร์ตทัวร์เทกกิงแชนเซส]]* (พ.ศ. 2551)]]
"**อายส์ออนมี**" () คือซิงเกิลที่  3 ของเซลีน ดิออนจากอัลบั้ม *[[เทกกิงแชนเซส]]* วางจำหน่ายในสหราชอาณาจักรและไอร์แลนด์ในวันที่ 7 มกราคม พ.ศ. 2551 

เพลงยอดนิยมตะวันออกกลาง เขียนโดย Kristian Lundin, Savan Kotecha และนักร้องชาวออสเตรเลีย Delta Goodrem Lundin ก็มีส่วนร่วมอำนวยสร้างเพลงนี้ ซึ่งเคยประพันธ์เพลงให้เซลีน ดิออน "แดทส์เดอะเวย์อิทอิส", "แอมอะไลฟ์," "Coulda Woulda Shoulda" และ "ตูเลเซอเกร"

"อายส์ออนมี" เรียบเรียงใหม่โดย Ashanti Boyz ผู้ทำงานให้ เจนนิเฟอร์ โลเปซ เรียบเรียงเพลง "Do It Well" และand "Hold It Don't Drop It" ใหม่

วันที่ 12 ธันวาคม พ.ศ. 2550 "อายส์ออนมี"ได้เข้าสู่รายชื่อเพลงของ BBC Radio 2 B Playlist

เซลีนยังแสดงสดเพลงนี้ในรายการ **An Audience with Céline Dion** ซึ่งจะออกอากาศทาง ITV ในวันที่ 22 ธันวาคม พ.ศ. 2550 (ITV สหราชอาณาจักร)

## รูปแบบและรายชื่อเพลง
** ซิงเกิลวิทยุหนึ่งเพลง ** (สหราชอาณาจักร) 

# "อายส์ออนมี" (ฉบับวิทยุ) – 3:40 

** ซิงเกิลซีดีสามเพลง** (สหราชอาณาจักร)

# "อายส์ออนมี" (ฉบับในอัลบั้ม) – 3:53 
# "อายส์ออนมี" (exclusive Ashanti Boyz remix) – 6:22 
# "อายส์ออนมี" (เบื้องหลังการบันทึกเสียง) – 8:27

## ชาร์ต

## อ้างอิง

อ
อ
มือปืน/โลก/พระ/จัน

**มือปืน โลก/พระ/จัน** เป็นภาพยนตร์แอคชั่น ดรามา ตลก ที่ออกฉายในปี พ.ศ. 2544 เขียนบทและกำกับโดย ยุทธเลิศ สิปปภาค เป็นผลงานชิ้นแรกของบริษัท อาวอง ในเครืออาร์เอส นำแสดงโดย เทพ โพธิ์งาม, สมชาย เข็มกลัด, หม่ำ จ๊กมก, ถั่วแระ เชิญยิ้ม และเท่ง เถิดเทิง ภาพยนตร์ทำรายได้ 123 ล้านบาท

## เรื่องย่อ

กรุงเทพมหานคร ปีพุทธศักราช 2554 เป๋ ปืนควาย (เทพ โพธิ์งาม) อดีตมือปืนรุ่นใหญ่ถูกปล่อยตัวออกจากคุก พร้อมสังขารที่ชราภาพ งานแรกที่ได้รับการติดต่อให้สังหาร เถกิง มือปราบตงฉินฉายา ตำรวจเหล็ก 

เป๋ จัดการรวบรวมทีมงานที่เคยคุ้นมือ ซึ่งปัจจุบันล้วนได้ชื่อว่าเป็น มือปืนตกรุ่น ไปแล้ว ไม่มีใครสนใจจ้าง นี่จึงเป็นงานที่ทุกคนต้องตะครุบ นอกจากเงินค่าจ้างตัวเลขสูงแล้ว ทุกคนต่างมีความหวังที่จะกลับมารุ่งโรจน์อีกครั้ง ได้แก่ หมา ลูกบักเขียบ (หม่ำ จ๊กม๊ก หรือ เพ็ชรทาย วงษ์คำเหลา) มือระเบิดลูกอิสานจอมโว เอ๋อ เอลวิส (เท่ง เถิดเทิง หรือ พงษ์ศักดิ์ พงษ์สุวรรณ) นักฆ่าหมื่นศพ สิงห์สำอาง ผี ไรเฟิล (ถั่วแระ) นักแม่นปืนจิตหลอน 

ขณะเดียวกัน คิด ไซเลนเซอร์ (สมชาย เข็มกลัด) มือปืนรุ่นใหม่ค่าตัวราคาแพง และทำงานคนเดียว ก็ได้รับการว่าจ้างให้ลงมือฆ่าตำรวจเหล็กคนนี้ด้วยเช่นกัน 

การปะทะฝีมือระหว่างมือปืนตกรุ่น กับรุ่นใหม่ไฟแรงจึงโหมปะทุ มิหนำซ้ำความจริงเปิดเผยว่ามีการว่าจ้างผิดตัว ชุลมุนฆ่าจึงเกิดขึ้น และกลายเป็นประวัติศาสตร์หน้าใหม่ของวงการอาชญากรรม 

ในตอนท้ายของหนัง มือปืนถูกฆ่าเกือบหมด โดยเป๋ถูกคิดยิงตาย หมาโดนระเบิดที่ตัวเองจุดระเบิดใส่ ผีถูกบาซูก้ายิงตาย โดยเหลือคิดที่รอดชีวิต และ เอ๋อ เอลวิส ที่ปรากฏตัวท้ายฉากเครติดในขณะที่กำลังร้องเพลงในคุก พร้อมเฉลยว่าฆาตกรตัวจริงที่ฆ่าพ่อแม่ของคิดคือใคร

## นักแสดง

## รางวัล
* สมชาย เข็มกลัด ได้รับรางวัลนักแสดงนำชายยอดเยี่ยม รางวัลพระราชทานพระสุรัสวดี ประจำปี พ.ศ. 2544 
* เทพ โพธิ์งาม ได้รับรางวัลนักแสดงประกอบชายยอดเยี่ยม รางวัลพระราชทานพระสุรัสวดี 
* ไพลิน พิจิตรอำพล ได้รับรางวัลตุ๊กตาเงิน นักแสดงดาวรุ่งหญิงยอดเยี่ยม 
* ถั่วแระ เชิญยิ้ม ได้รับรางวัลตุ๊กตาเงิน นักแสดงบทตลกยอดเยี่ยม 
* กวี ศรีคณรัตน์ ได้รับรางวัลตุ๊กตาเงิน ผู้กำกับบทบู๊ยอดเยี่ยม 

## ดูเพิ่ม

## อ้างอิง

## แหล่งข้อมูลอื่น
* มือปืน/โลก/พระ/จัน จาก พันทิป
* มือปืน/โลก/พระ/จัน จาก สยามโซน

หมวดหมู่:ภาพยนตร์ไทย
หมวดหมู่:ภาพยนตร์โดยอาร์เอสฟิล์ม
หมวดหมู่:ภาพยนตร์ที่กำกับโดย ยุทธเลิศ สิปปภาค
หมวดหมู่:ภาพยนตร์ไทยที่ออกฉายในปี พ.ศ. 2544
หมวดหมู่:ภาพยนตร์ซีรีส์ไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ที่มีฉากในกรุงเทพมหานคร
หมวดหมู่:ภาพยนตร์ไทยที่ทำรายได้เกิน 100 ล้านบาท
หมวดหมู่:ภาพยนตร์อาชญากรรมตลกไทย
หมวดหมู่:ภาพยนตร์ไทยในคริสต์ทศวรรษ 2000
Me...Myself ขอให้รักจงเจริญ

**Me...Myself ขอให้รักจงเจริญ** เป็นภาพยนตร์ไทยแนวโรแมนติก/ดราม่า ที่ออกฉายในปี พ.ศ. 2550 ผลงานกำกับชิ้นแรกของพงษ์พัฒน์ วชิรบรรจง นำแสดงโดย อนันดา เอเวอริงแฮม เป็นเรื่องเกี่ยวกับความรักของเกย์หนุ่ม นักแสดงคาบาเร่โชว์ ที่สูญเสียความทรงจำ กับครีเอทีฟสาวบริษัทออร์แกไนเซอร์

## เรื่องย่อ

**อุ้ม** (ฉายนันทน์) เป็นครีเอทีฟของบริษัทออร์แกนไนเซอร์ พักอยู่สองคนกับ **โอม** (มณฑล) หลานชายวัยหกขวบที่กำพร้าพ่อแม่ คืนหนึ่งขณะขับรถกลับบ้าน เธอขับรถชนชายแปลกหน้าคนหนึ่ง (อนันดา) หมดสติ เมื่อชายคนนั้นฟื้นขึ้นมา ปรากฏว่าความจำเสื่อม ทำให้อุ้มจำต้องรับผิดชอบ มาเขามาพักที่ห้องด้วย ชายคนนี้จำไม่ได้ว่าตัวเองเป็นใครมาจากไหน มีเพียงสร้อยติดตัวอยู่หนึ่งเส้น เขียนว่า *tan..* อุ้มจึงเรียกเขาว่า **แทน**

## นักแสดง
* อนันดา เอเวอริงแฮม รับบท แทน, ทันยา
* ฉายนันทน์ มโนมัยสันติภาพ รับบท อุ้ม
* ด.ช. มณฑล อานุภาพมาศ รับบท น้องโอม
* พุทธชาด พงศ์สุชาติ รับบท เฮียออย
* ปิยะ วิมุกตายน รับบท กริช
* ธนิตย์ จิตนุกูล รับบท ตำรวจ
* ดิเรก อมาตยกุล รับบท หมอเกรียงไกร
* มาเรีย ดิษยนันท์ รับบท หมอมาเรีย
* ตรีพล พรมสุวรรณ รับบท อ๊อฟ
* กมล ฉัตรเสน รับบท ป้าบัว
* ประทานพร ภูวดลพิทักษ์ และ พรพิศิษฐ์ สมชาติวงศ์ รับบท เพื่อนบ้านห้องตรงกันข้าม

## เพลงประกอบภาพยนตร์
* *ฟั่นเฟือน* จากอัลบั้ม *พงษ์พัฒน์ ภาค 2* คำร้อง ประภาส ชลศรานนท์, ทำนอง ฉัตรชัย ดุริยประณีต, ขับร้องใหม่โดย จันทนี กุลฑลจินดา
* *Canon in D* ของ โยฮันน์ พาเคลเบล บรรเลงด้วยไวโอลิน วิโอลา เชลโล ดับเบิลเบส
* *สิ่งที่ฉันเป็น* ขับร้องโดย อีโบลา
* *สามัคคีประเทศไทย* ขับร้องโดย คาราบาว
* *Bangkok Bangkok* ขับร้องโดย ภูมิพันธ์ เอี่ยมปรเมศวร์
* *Me, Myself* เพลงบรรเลง ทำนองโดย กฤษณ์ วาสนาสุข

## รางวัล
* เฉลิมไทยอวอร์ด ครั้งที่ 5
** ภาพยนตร์ไทยแห่งปี *ได้รับการเสนอชื่อ*
** งานกำกับภาพยนตร์แห่งปี (สำหรับภาพยนตร์ไทย) - พงษ์พัฒน์ วชิระบรรจง *ได้รับการเสนอชื่อ*
** นักแสดงชายในบทนำจากภาพยนตรไทยแห่งปี (อนันดา เอเวอร์ริ่งแฮม) *ได้รับการเสนอชื่อ*
** นักแสดงหญิงในบทนำจากภาพยนตร์ไทยแห่งปี (ฉายนันทน์ มโนมัยสันติภาพ) *ได้รับการเสนอชื่อ*
** บทภาพยนตร์ไทยแห่งปี (คงเดช จาตุรันต์รัศมี) *ได้รับการเสนอชื่อ*

## ประโยคจากภาพยนตร์
* 
* 
* 
* 
* 
* 

## เกร็ดภาพยนตร์
* โอม เรียนที่โรงเรียนสมถวิล
* เพลง *ฟั่นเฟือน* เป็นเพลงดังของ พงษ์พัฒน์ วชิรบรรจง จากอัลบั้มชุดที่ 2 "พงษ์พัฒน์ ภาค 2" (2532)
* ชื่อ tanya หรือ แทน มาจากชื่อ "ธัญญา" ภรรยาของพงษ์พัฒน์
* คนรักเก่าของ tanya (แสดงโดย ตรีพล) ชื่อ "อ๊อฟ" ซึ่งเป็นชื่อเล่นของ "พงษ์พัฒน์"
* ได้รับรางวัล Silver Peacock Award จาก International Film Festival of India

## อ้างอิง

## แหล่งข้อมูลอื่น
* เว็บไซต์ทางการ 
* Me ...Myself ขอให้รักจงเจริญ  thaicinema.org
* Me...Myself ขอให้รักจงเจริญ pantip.com
* 
* ขอให้รักจงเจริญ

ขอให้รักจงเจริญ
ขอให้รักจงเจริญ
ขอให้รักจงเจริญ
ขอให้รักจงเจริญ
ขอให้รักจงเจริญ
หมวดหมู่:ภาพยนตร์แอลจีบีทีไทย
หมวดหมู่:ภาพยนตร์ภาษาไทย
เมทริกซ์สลับเปลี่ยนสังยุค

**เมทริกซ์สลับเปลี่ยนสังยุค** () ของเมทริกซ์ A มิติ *m*×*n* ซึ่งมีสมาชิกเป็นจำนวนเชิงซ้อน คือเมทริกซ์สลับเปลี่ยนของเมทริกซ์ A ซึ่งเปลี่ยนสมาชิกทั้งหมดเป็นสังยุค เขียนแทนด้วยเมทริกซ์ A* หรือสามารถนิยามได้จาก
::(A^*)_{i,j} = \overline{A_{j,i}}
เมื่อ 1 ≤ *i* ≤ *n* และ 1 ≤ *j* ≤ *m* และขีดเส้นตรงหมายถึงสังยุคของจำนวนเชิงซ้อน (อาทิ สังยุคของ *a* + *b*i คือ *a* − *b*i เป็นต้น)

นิยามดังกล่าวสามารถเขียนได้อีกรูปแบบหนึ่งดังนี้
::A^* = (\overline{A})^\mathrm{T} = \overline{A^\mathrm{T}}
ซึ่ง A^\mathrm{T}\! คือเมทริกซ์สลับเปลี่ยน และ \overline{A} คือเมทริกซ์ที่มีสมาชิกเป็นสังยุค

ชื่ออื่น ๆ ของเมทริกซ์สลับเปลี่ยนสังยุค เช่น *เมทริกซ์สลับเปลี่ยนเอร์มีเชียน* (Hermitian transpose) *เมทริกซ์สังยุคเอร์มีเชียน* (Hermitian conjugate) *ทรานสจูเกต* (transjugate) หรือแม้แต่ *เมทริกซ์ผูกพัน* (adjoint matrix) ซึ่งคำสุดท้ายนี้อาจหมายถึงเมทริกซ์แอดจูเกต (adjugate matrix) ก็ได้ เมทริกซ์สลับเปลี่ยนสังยุคของ A สามารถเขียนด้วยสัญลักษณ์ได้อีกหลายรูปแบบ เช่น
* A^*\! หรือ A^\mathrm{H}\! ใช้ในพีชคณิตเชิงเส้น
* A^\dagger ใช้ในกลศาสตร์ควอนตัม
* A^+\! ใช้ในตัวผกผันเทียมมัวร์-เพนโรส (Moore-Penrose pseudoinverse)

## ตัวอย่าง
กำหนดให้เมทริกซ์ A
::A = \begin{bmatrix}
3+i & 5 \\
2-2i & i \\
\end{bmatrix}
เมทริกซ์สลับเปลี่ยนสังยุคของ A คือ
::A^* = \begin{bmatrix}
3-i & 2+2i \\
5 & -i \\
\end{bmatrix}

## คุณสมบัติ
* (A+B)^* = A^*+B^*\! สำหรับเมทริกซ์ A และ B ใดๆ ที่มีมิติเท่ากัน
* (rA)^* = r^*A^*\! สำหรับจำนวนเชิงซ้อน *r* และเมทริกซ์ A ใด ๆ r^* ในที่นี้หมายถึงสังยุคของ *r*
* (AB)^* = B^*A^*\! สำหรับเมทริกซ์ A มิติ *m*×*n* และเมทริกซ์ B มิติ *n*×*p* (สามารถคูณกันได้)
* (A^*)^* = A\! สำหรับเมทริกซ์ A ใด ๆ
* ถ้า A เป็นเมทริกซ์จัตุรัสแล้ว \det (A^*) = (\det A)^*\! และ \operatorname{tr} (A^*) = (\operatorname{tr} A)^*\! (ดูเพิ่มที่ดีเทอร์มิแนนต์และรอยเมทริกซ์)
* A* จะสามารถมีตัวผกผันได้ก็ต่อเมื่อ A มีตัวผกผัน ซึ่งในกรณีดังกล่าวเราจะได้ว่า (A^*)^{-1} = (A^{-1})^*\!
* ค่าลักษณะเฉพาะ (eigenvalue) ของเมทริกซ์ A* คือสังยุคของค่าลักษณะเฉพาะของเมทริกซ์ A

## ดูเพิ่ม
* เมทริกซ์เอร์มีเชียน (Hermitian matrix)
* เมทริกซ์เอร์มีเชียนเสมือน (skew-Hermitian matrix)
* เมทริกซ์ปรกติ (normal matrix)
* เมทริกซ์ยูนิแทรี (unitary matrix)

## แหล่งข้อมูลอื่น
* 
* 

สลับเปลี่ยนสังยุค
มเมทริกซ์สลับเปลี่ยนสังยุค
ลิงลมแคระ

**ลิงลมแคระ** หรือ **นางอายแคระ** (; ) เป็นสัตว์เลี้ยงลูกด้วยนมในอันดับวานรชนิดหนึ่ง ที่มีขนาดเล็ก อยู่ในวงศ์ลิงลม (Lorisidae) มีรูปร่างหน้าตาคล้ายลิงลมชนิดอื่น ๆ  แต่มีขนาดและน้ำหนักน้อยกว่ามาก ขนตามลำตัวสีน้ำตาลแดงหรือน้ำตาลเข้ม และแตกต่างออกไปตามแต่ละตัว 

การกระจายพันธุ์อยู่ทางตะวันออกของแม่น้ำโขงตามชายแดนประเทศลาว, เวียดนาม, กัมพูชาตะวันออก และจีน ออกหากินในเวลากลางคืน และนอนหลับพักผ่อนในบริเวณที่ปลอดภัยในเวลากลางวัน โดยอาหารหลักได้แก่ แมลง และสัตว์เลื้อยคลานขนาดเล็ก มีผลไม้ เป็นอาหารเสริม 

พบได้ในป่าหลายชนิด รวมถึงป่าดิบชื้น ป่ากึ่งไม่ผลัดใบ และป่าไม่ผลัดใบ เดิมทีถูกจัดอยู่ในสกุล Nycticebus จนกระทั่งถูกย้ายไปยังสกุล Xanthonycticebus ในปี พ.ศ.2565

ถิ่นที่อยู่ของลิงลมแคระในเวียดนามลดลงอย่างมากเนื่องจากการเผาทำลาย การแผ้วถาง และการทำลายป่าในช่วงสงครามเวียดนาม การล่าสัตว์ทำยาแผนโบราณอย่างแพร่หลายกำลังสร้างแรงกดดันอย่างรุนแรงต่อประชากรกัมพูชา ลิงลมแคระที่เชื่องช้าถูกคุกคามอย่างรุนแรงจากการล่าสัตว์ การค้าขาย และการทำลายถิ่นที่อยู่ ดังนั้นจึงมีรายชื่ออยู่ในชนิดพันธุ์ในบัญชีหมายเลข 1 ของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES) และในปี พ.ศ.2563 องค์การระหว่างประเทศเพื่อการอนุรักษ์ธรรมชาติ (IUCN) ได้จัดประเภทให้เป็นสัตว์ใกล้สูญพันธุ์

## อ้างอิง

## แหล่งข้อมูลอื่น

หมวดหมู่:ลิงลมและกาลาโก
หมวดหมู่:สัตว์ที่พบในประเทศลาว
หมวดหมู่:สัตว์ที่พบในประเทศเวียดนาม
การถ่ายภาพรังสีส่วนตัดอาศัยคอมพิวเตอร์

thumb|เครื่องตรวจ CT Scan แบบ 2 ชั้น
thumb|ภาพจากการตรวจด้วยเครื่อง CT Scan
**การถ่ายภาพรังสีส่วนตัดอาศัยคอมพิวเตอร์**หรือ **การตรวจเอกซ์เรย์คอมพิวเตอร์**หรือ **CT scan** (computed tomography) หรือ **CAT scan** (computed axial tomography) หรือชื่อเดิมว่าการตรวจ อี เอ็ม ไอ สแกน (EMI-ชื่อบริษัทดนตรีในปัจจุบัน) เป็นการตรวจทางการแพทย์ด้วยคลื่นเอกซเรย์ สามารถสร้างภาพตามแนวตัดและแนวขวาง 3 มิติของอวัยวะที่ต้องการตรวจวินิจฉัยทางการแพทย์ โดยใช้คอมพิวเตอร์ความละเอียดสูงในการแปลงสัญญาณภาพ คุณภาพของภาพจะชัดเจนกว่าการตรวจอัลตร้าซาวด์ แต่ด้อยกว่าการสร้างภาพด้วยเรโซแนนซ์แม่เหล็กหรือ เอ็ม อาร์ ไอ (MRI) การตรวจด้วยเครื่อง CT Scan มีการใช้รังสีเอกซเรย์ที่อาจเป็นอันตรายต่อร่างกาย หากได้รับในปริมาณมากเกินไป และ ผู้ถูกตรวจอาจต้องถูกฉีดสารทึบรังสี เข้าในร่างกาย

ประวัติความเป็นมาของเครื่องตรวจนี้ เกิดจากเมื่อครั้งที่วงดนตรี *[[เดอะ บีทเทิลส์]]* หรือสี่เต่าทอง (The Beatles) ได้บริจาคกำไรส่วนหนึ่งจากการแผ่นเสียงให้กับบริษัทอี เอ็ม ไอ ในการค้นคว้าทางวิทยาศาสตร์เพื่อพัฒนาเครื่องตรวจเอกซ์เรย์ด้วยคอมพิวเตอร์ นอกจากการใช้ทางการแพทย์แล้ว CT Scan ยังใช้ในการตรวจทางโบราณคดี เช่น การตรวจซากมัมมี่ อีกด้วย

## อ้างอิง

## ดูเพิ่ม
* การสร้างภาพด้วยเรโซแนนซ์แม่เหล็ก (MRI)
* การตรวจอัลตร้าซาวด์

หมวดหมู่:การตรวจทางการแพทย์
หมวดหมู่:รังสีวิทยา
รายชื่อนางสาวไทยและรองนางสาวไทย

**รายนามนางสาวไทยและรองนางสาวไทย** ตั้งแต่ พ.ศ. 2477 จนถึงปัจจุบัน (ชื่อในสูจิบัตรการประกวดนางสาวไทย)

* หมายเหตุ: จนถึงปี 2481 ใช้ชื่อตำแหน่งว่า "นางสาวสยาม"
{| border="2" cellpadding="2" cellspacing="0" style="margin: 0 1em 0 0; background: #f9f9f9; border: 1px #aaa solid; border-collapse: collapse; font-size: 93%;"
|-
## รายชื่อนางสาวไทยและรองนางสาวไทย

## แกลอรี่ผู้ชนะ

ไฟล์:Sireethorn Leearamwat attending Puteri Indonesia 2020.jpg|**นางสาวไทย 2562**สิรีธร ลีห์อร่ามวัฒน์, กรุงเทพมหานคร
ไฟล์:Ornwipa Kanoknateesawat.jpg|**นางสาวไทย 2552**อรวิภา กนกนทีสวัสดิ์, สระบุรี
ไฟล์:อังคณา หิรัญพฤกษ์.jpg|**นางสาวไทย 2550**อังคณา ตรีรัตนาทิพย์, กรุงเทพมหานคร
ไฟล์:Panadda Wongphudee.jpg|**นางสาวไทย 2543**ปนัดดา วงศ์ผู้ดี, กรุงเทพมหานคร
ไฟล์:Areeya Pop Chumsai June 5 2007.jpg|**นางสาวไทย 2537**อารียา สิริโสภา, กรุงเทพมหานคร
ไฟล์:วารุณี แสงศิรินาวิน อาสาพัฒนาบอลล์.jpg|**นางสาวไทย 2512**วารุณี แสงศิรินาวิน, พระนคร
ไฟล์:Apasra Hongsakula crowned Miss Universe 1965.jpg|**นางสาวไทย 2507**อาภัสรา หงสกุล, พระนคร
ไฟล์:สุชีลา ศรีสมบูรณ์.jpg|**นางสาวไทย 2497**สุชีลา ศรีสมบูรณ์, ลำพูน
ไฟล์:Che Puan Mariam binti Abdullah.jpg|**นางสาวไทย 2482**เรียม เพศยนาวิน, พระนคร
ไฟล์:Kanya Thiensawang.jpg|**นางสาวสยาม 2477**กันยา เทียนสว่าง, นนทบุรี 


## อ้างอิง

## แหล่งข้อมูลอื่น
* กันยา เทียนสว่าง นางสาวสยาม 2477 
*วณี เลาหเกียรติ์ นางสาวสยาม 2478 
*"ราชรัฐ"  เรียม เพศยนาวิน นางสาวไทย 2482 จากนางสาวไทยสู่ราชินีมาเลเซีย 
*มาเรียม..นางสาวไทยราชินีมาเลย์
* สว่างจิตต์  คฤหานนท์ นางสาวไทย 2483 
* ความภาคภูมิใจในชีวิตของ  อนงค์  นาคะเกศ (อนงค์ อัชชวัฒนา นางสาวไทย 2496) 

หมวดหมู่:นางสาวไทย
นางสาวไทย
หมวดหมู่:รายชื่อสตรีไทย
ชะโนด

**ชะโนด** (; ) คือ พืชตระกูลปาล์ม พบได้ในเอเชียใต้, เอเชียตะวันออกเฉียงใต้, ออสเตรเลีย และแหลมปลายสุดของทวีปแอฟริกา ลักษณะเป็นปาล์มชนิดหนึ่งไม่มีหนาม มีใบเหมือนใบตาล ลำต้นเหมือนต้นมะพร้าว ลูกเป็นเม็ดเล็ก ๆ คล้ายหมาก สูงเต็มที่ประมาณ 30 เมตร  

สำหรับในประเทศไทยกลับเป็นพืชที่หายาก โดยแหล่งที่มีชะโนดมากที่สุดอยู่ในอำเภอบ้านดุง จังหวัดอุดรธานี ในสถานที่ ๆ เรียกว่า ป่าคำชะโนด 

ชะโนดในจังหวัดนราธิวาสเรียกว่า "ค้อ​" หรือ "​สิ​เหรง"​

## อ้างอิง

หมวดหมู่:สกุลค้อ
คิโมชิวะทสึตาวารุ

**คิโมจิ วะ สึตาวารุ** () เป็นซิงเกิลที่ 3 ของโบอาในรูปแบบของแม็กซี่ซิงเกิล  วางขายเมื่อวันที่ 5 ธันวาคม  พ.ศ. 2544  ซิงเกิลนี้เปิดตัวในสัปดาห์แรกในอันดับที่ 15 ของออริกอนชาร์ต  มียอดขายรวมทั้งหมด 77,000 แผ่น

เพลง คิโมจิ วะ สึตาวารุ ถูกบรรจุอยู่ในอัลบั้ม LISTEN TO MY HEART ของโบอา  และนอกจากนี้ยังเป็นเพลงประกอบโฆษณาแม็คดาดิเมียช็อคโกแล็ตของลอตเต้

## รายชื่อเพลง
# 気持ちはつたわる
# Next Step
# Amazing Kiss (Groove That Soul Mix:English ver.)
# 気持ちはつたわる (Instrumental)
# Next Step (Instrumental)

## ชาร์ต
;ออริกอนชาร์ต (ในญี่ปุ่น)

หมวดหมู่:เพลงญี่ปุ่น
หมวดหมู่:เพลงของโบอา
หน่วยคำนวณและตรรกะ

thumb|สัญลักษณ์ของหน่วยคำนวณและตรรกะ
**หน่วยคำนวณและตรรกะ** () เป็นวงจรเชิงผสมคำนวณ (arithmetic) และตรรกะ (logic) (command) 
จอห์น ฟอน นอยมันน์ 

หมวดหมู่:วงจรดิจิทัล
พันธบัตรรัฐบาล

thumb|พันธบัตรรัฐบาลสหรัฐ: ค.ศ. 1976 ตราสารหนี้ที่เป็นตั๋วเงินคลัง 8%
**พันธบัตรรัฐบาล** (government bond หรือ sovereign bond) คือ ตราสารหนี้ที่ถูกออกโดยรัฐบาลแห่งชาติ โดยปกตินั้นจะให้คำมั่นสัญญาว่าจะจ่ายดอกเบี้ยเป็นงวด ๆ ที่เรียกว่า Coupon Payment และชำระคืนเงินมูลค่าที่ตราไว้ ณ วันที่ครบกำหนด เป้าหมายของพันธบัตรรัฐบาลคือการสนับสนุนการใช้จ่ายของรัฐบาล พันธบัตรรัฐบาลมักจะอยู่ในรูปแบบของสกุลเงินของประเทศตนเอง ในกรณีที่รัฐบาลไม่สามารถบังคับให้ผิดนัดชำระได้ แม้ว่ามันอาจเลือกที่จะต้องทำ ถ้ารัฐบาลใกล้ที่จะผิดนัดชำระหนี้ สื่อมักจะอ้างถึงสิ่งเหล่านี้ว่าเป็นวิกฤตหนี้สาธารณะ

เงื่อนไขที่รัฐบาลสามารถขายพันธบัตรได้นั้นขึ้นอยู่กับความน่าเชื่อถือของตลาดว่าเป็นอย่างไร หน่วยงานจัดอันดับเครดิตระหว่างประเทศจะให้อันดับสำหรับพันธบัตร แต่ผู้เข้าร่วมการตลาดจะตัดสินใจของพวกเขาเองเกี่ยวกับเรื่องนี้ไง

ยกตัวอย่างเช่น ผู้ถือหุ้นกู้ได้ลงทุนจำนวนเงิน 2 หมื่นดอลลาร์สหรัฐ (เรียกว่า มูลค่าที่ตราไว้) เข้าไปยังพันธบัตรรัฐบาลที่มีอายุ 10 ปี พร้อมด้วยจ่ายค่าดอกเบี้ยเป็นรายปี 10%; รัฐบาลจะจ่ายผู้ถือหุ้นกู้ 10% ของจำนวนเงิน 2 หมื่นดอลลาร์สหรัฐต่อปี ในวันที่ครบกำหนด รัฐบาลจะคืนเงินจำนวน 2 หมื่นดอลลาร์สหรัฐตามเดิม

## อ้างอิง

หมวดหมู่:ตราสารหนี้
อะเมซิงคิสส์

**อะเมซิ่ง คีส** () เป็นซิงเกิลที่ 2 ของโบอาในรูปแบบของแม็กซี่ซิงเกิล  วางขายเมื่อวันที่ 25 กรกฎาคม  พ.ศ. 2544  ซิงเกิลนี้เปิดตัวในสัปดาห์แรกในอันดับที่ 23 ของออริกอนชาร์ต  มียอดขายรวมทั้งหมด 59,450 แผ่น

เพลง Amazing Kiss ถูกบรรจุอยู่ในอัลบั้ม LISTEN TO MY HEART และ BEST OF SOUL ของโบอา  ส่วนเวอร์ชันภาษาอังกฤษจะอยู่ในอัลบั้ม Next World  ส่วนเพลงหน้าบีอย่าง Someday,somewhere เวอร์ชันเกาหลีจะอยู่ในอัลบั้มภาษาเกาหลีอัลบั้มแรกของโบอาที่ชื่อว่า ID; Peace B  และนอกจากนี้เพลง Amazing Kiss ยังเป็นเพลงประกอบโฆษณาเครื่องสำอางของคาเนโบอีกด้วย

## รายชื่อเพลง
# Amazing Kiss
# Someday,somewhere
# Amazing Kiss (English Version)
# Amazing Kiss (Instrumental)
# Someday,somewhere (Instrumental)

## ชาร์ต
;ออริกอนชาร์ต (ในญี่ปุ่น)

หมวดหมู่:เพลงญี่ปุ่น
หมวดหมู่:เพลงของโบอา
ไอดี; พีซ บี

**ไอดี; พีซ บี** () เป็นซิงเกิลเดบิวของโบอาในประเทศญี่ปุ่น โดยซิงเกิลแรกออกวางจำหน่ายในรูปแบบของแม็กซี่ซิงเกิล วางขายเมื่อวันที่ 30 พฤษภาคม พ.ศ. 2544 ซิงเกิลนี้เปิดตัวในสัปดาห์แรกในอันดับที่ 20 ของออริกอนชาร์ตด้วยยอดขายประมาณ 15,000 แผ่น และมียอดขายรวมทั้งหมด 40,470 แผ่น

เพลง ID; Peace B ถูกบรรจุอยู่ในอัลบั้ม LISTEN TO MY HEART ของโบอา และนอกจากนี้ยังเป็นเพลงประกอบโฆษณาโทรศัพท์มือถือของบริษัทวิลคอม 

## รายชื่อเพลง
# ID; Peace B
# Dreams come true
# ID;Peace B (Instrumental)
# Dreams come true (Instrumental)
# ID;Peace B (English version)

## ชาร์ต
;ออริกอนชาร์ต (ในญี่ปุ่น)

หมวดหมู่:เพลงญี่ปุ่น
หมวดหมู่:เพลงของโบอา
กีฬาคนพิการแห่งชาติ (ประเทศไทย)

**การแข่งขันกีฬาคนพิการแห่งประเทศไทย** เกิดขึ้นจากการจัดการแข่งขันกีฬาคนพิการที่ได้เริ่มขึ้นในปี พ.ศ. 2525 โดยศาสตราจารย์ นายแพทย์บุญสม มาร์ติน อธิบดีกรมพลศึกษาในสมัยนั้น โดยได้รับการสนับสนุนด้านงบประมาณจาก สภาสังคมสงเคราะห์แห่งประเทศไทย ในพระบรมราชูปถัมภ์ ให้จัดการแข่งขันกีฬาคนพิการชนิดต่าง ๆ โดยจัดการแข่งขัน ณ บริเวณสนามกีฬาแห่งชาติ แต่จัดการแข่งขันได้เพียง 1 ปีก็ต้องงดการจัดการแข่งขันไปในปี พ.ศ. 2519-2521 เนื่องจากไม่มีงบประมาณ ต่อมาได้มีการเริ่มจัดการแข่งขันคนพิการขึ้นใหม่อีกครั้งในปี พ.ศ. 2522 ต่อมาในปี พ.ศ. 2524 ประชาชนได้เห็นความสำคัญของการแข่งขันกีฬาคนพิการมากขึ้น จึงได้ขยายการแข่งขันออกไปสู่ส่วนภูมิภาครวมทั้งสิ้น 4 จังหวัด คือ จังหวัดเชียงใหม่ จังหวัดขอนแก่น จังหวัดสงขลา และ กรุงเทพมหานคร เป็น 4 จังหวัด
ปัจจุบัน ได้มีหน่วยงานที่ให้การส่งเสริมกิจกรรมด้านกีฬาคนพิการ คือ สมาคมกีฬาคนพิการแห่งประเทศไทย ซึ่งได้จัดตั้งขึ้น เมื่อปี พ.ศ. 2526 โดยศาสตราจารย์ นายแพทย์บุญสม มาร์ติน

ปีล่าสุด 2562 การแข่งขันกีฬาคนพิการแห่งชาติ ครั้งที่ 36 ที่จังหวัดเชียงราย ณ สนามกีฬากลางจังหวัดเชียงราย 

## การจัดการแข่งขัน

## อ้างอิง

หมวดหมู่:กีฬาในประเทศไทย
หมวดหมู่:คนพิการ
อาเซียนพาราเกมส์

**อาเซียนพาราเกมส์** () เป็นการแข่งขันกีฬาสำหรับนักกีฬาคนพิการ ที่จัดขึ้นในทุกสองปีต่อเนื่องจากกีฬาซีเกมส์ (SEA Games) โดยมีประเทศสมาชิกในกลุ่มอาเซียนเข้าร่วมการแข่งขันทั้งหมด 11 ประเทศ

การแข่งขันกีฬาอาเซียนพาราเกมส์ (ASEAN Para Games) ดำเนินงานอยู่ภายใต้สมาพันธ์กีฬาคนพิการแห่งเอเชียน (ASEAN Para Sports Federation : APSF) โดยมีนโยบายให้ประเทศที่เป็นเจ้าภาพจัดการแข่งขันกีฬาซีเกมส์ (SEA Games) เป็นเจ้าภาพการแข่งขันกีฬาอาเซียนพาราเกมส์ด้วยในคราวเดียวกัน

## ประเทศสมาชิก

## การแข่งขัน

## ดูเพิ่ม
* เอเชียนพาราเกมส์
* ซีเกมส์
* กีฬาโอลิมปิก

## แหล่งข้อมูลอื่น
* อาเซียนพาราเกมส์ครั้งที่ 4 
* สหพันธ์กีฬาคนพิการอาเซียน  

หมวดหมู่:การแข่งขันกีฬาระหว่างประเทศ
หมวดหมู่:การแข่งขันกีฬาหลายประเภท
หมวดหมู่:คนพิการ
หมวดหมู่:อาเซียนพาราเกมส์
แมวป่า

**แมวป่า**, **เสือกระต่าย** หรือ **เสือบอง** () เป็นสัตว์เลี้ยงลูกด้วยนมจำพวกเสือขนาดเล็ก อยู่ในวงศ์ Felidae มีรูปร่างคล้ายแมวบ้าน  มีลักษณะเด่นคือ มีหูแหลมยาวเป็นรูปสามเหลี่ยม และมีกระจุกขนยื่นออกมาจากปลายใบหูแลดูคล้ายกระต่าย จึงเป็นที่มาของชื่อสามัญว่า "เสือกระต่าย" 

มีขายาว หางสั้นมีลายสีเข้มสลับเป็นปล้อง ๆ ขนปลายหางมีสีดำตามลำตัวมีสีน้ำตาลเหลือง บริเวณหลังมีสีน้ำตาลเข้ม สีขนบริเวณท้องจะอ่อนกว่าลำตัว แมวป่านับเป็นเสือในสกุล *[[Felis]]* ที่มีขนาดใหญ่ที่สุด มีความยาวลำตัวและหัว 50–56 เซนติเมตร ความยาวหาง 26–31 เซนติเมตร มีน้ำหนัก 4–6 กิโลกรัม

มีการกระจายพันธุ์ที่กว้างขวางมาก ตั้งแต่ภาคเหนือของทวีปแอฟริกาจรดเอเชียตะวันออก พบในภาคตะวันออกของซาอุดีอาระเบีย, คูเวต, อิรัก, อิหร่าน, จอร์แดน, ภาคตะวันออกของตุรกี, อิสราเอล, ปากีสถาน, อัฟกานิสถาน, เนปาล, ภูฏาน, บังกลาเทศ, ภาคใต้ของจีน, อินเดีย, พม่า, ไทย, ลาว, กัมพูชาและเวียดนาม

มักอาศัยอยู่ในป่าดิบแล้ง ป่าเบญจพรรณ หรือป่าเต็งรังที่ไม่รกชัฏนัก จับสัตว์ขนาดเล็กที่อาศัยบนพื้นดินกินเป็นอาหาร เช่น กระต่ายป่า, กบ, หนู, กิ้งก่า หรือนกที่อาศัยอยู่บนพื้นดินกินเป็นอาหารหลัก ออกหากินทั้งกลางวันและกลางคืน แต่มักพบบ่อยในช่วงเช้า และช่วงเย็น จากกายภาพที่มีขายาว แต่หางสั้นไม่สมดุลกันเช่นนี้ ทำให้แมวป่ามีการทรงตัวที่ไม่ดีเมื่ออยู่บนต้นไม้ ดังนั้นจึงไม่ค่อยปีนขึ้นไปบนต้นไม้นัก 

ในประเทศไทย นายแพทย์บุญส่ง เลขะกุล นักนิยมไพรและนักเขียนได้บันทึกไว้ในปี พ.ศ. 2519 ว่าแมวป่าพบกระจายในป่าผลัดใบตั้งแต่พื้นที่ภาคกลางจนถึงภาคเหนือ และไม่พบปรากฏในประเทศอีกเลย จนกระทั่งถึงปี พ.ศ. 2560 มีการบันทึกภาพไว้ได้เป็นครั้งแรกในรอบ 40 ปี โดยพบทั้งตัวผู้และตัวเมียที่เขตรักษาพันธุ์สัตว์ป่าอมก๋อย จังหวัดเชียงใหม่ และในวันที่ 21 กุมภาพันธ์ พ.ศ. 2561 มีการจับกุมผู้ค้าสัตว์ป่าหลายชนิดผ่านทางเฟซบุกได้ หนึ่งในนั้นเป็นแมวป่า ผู้ค้าอ้างว่าเป็นแมวป่ามาจากจังหวัดนราธิวาส ทางภาคใต้ ซึ่งไม่น่าจะเป็นความจริง

## อ้างอิง

## แหล่งข้อมูลอื่น

หมวดหมู่:สกุลแมว
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศไทย
หมวดหมู่:สัตว์ที่พบในทวีปแอฟริกา
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศลาว
หมวดหมู่:สัตว์ที่พบในประเทศกัมพูชา
หมวดหมู่:สัตว์ที่พบในประเทศเวียดนาม
กระต่ายป่า

**กระต่ายป่าพม่า**หรือ**กระต่ายป่าไทย** (; ) เป็นสัตว์เลี้ยงลูกด้วยนมในวงศ์ Leporidae ชนิดหนึ่ง มีลักษณะเด่นคือ มีหูยาว สามารถมองเห็นได้แต่ไกล มีขนขึ้นบริเวณกระพุ้งแก้มและมีฟันหน้าของขากรรไกรบน 4 ซี่ เรียงซ้อนกัน 2 คู่ ฟันคู่หลังเล็กกว่าคู่หน้า ขาคู่หลังยาวกว่าขาคู่หน้า เท้าหน้ามี 5 นิ้ว เท้าหลังมี 4 นิ้ว ใต้ฝ่าเท้ามีขนปกคลุมหนาแน่นช่วยให้เคลื่อนไหวได้โดยไม่มีเสียง หางสั้นเป็นกระจุก ขนบริเวณหลังเป็นสีน้ำตาลปนเทา ปลายขนมีสีน้ำตาลเข้ม มีความยาวลำตัวและหัว 44-50 เซนติเมตร ความยาวหาง 6.5-8.5 เซนติเมตร น้ำหนัก 1.35-7 กิโลกรัม

มีการกระจายพันธุ์ในกัมพูชา, ลาว, พม่า, ไทย, และเวียดนาม อาศัยในป่าโปร่ง, ป่าเต็งรัง,และป่าเบญจพรรณ ออกหากินในเวลากลางคืนตามพงหญ้าที่รกชัฏ ออกหากินตามลำพังในอาณาบริเวณของตัวเอง โดยหญ้าเป็นอาหารหลัก ยอดไม้หรือผลไม้ที่ร่วงจากต้นเป็นอาหารเสริม ในบางครั้งอาจแทะเขากวางที่ผลัดทิ้งเพื่อเพิ่มแคลเซียมด้วย กระต่ายป่าพม่าตัวผู้มักต่อสู้เพื่อแย่งชิงตัวเมียในฤดูผสมพันธุ์ด้วยการกระโดดถีบหรือกัดด้วยความรุนแรง

กระต่ายป่าพม่าตัวเมียใช้เวลาตั้งท้อง 35-40 วัน ออกลูกครั้งละ 1-7 ตัว โดยการขุดโพรงใต้ดินอยู่ ลูกกระต่ายป่าที่เกิดใหม่จะมีขนปกคลุมตัว และสามารถลืมตาได้ทันที 

## อ้างอิง

## แหล่งข้อมูลอื่น

หมวดหมู่:สกุลกระต่ายป่า
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศพม่า
โบสถ์วีส

**โบสถ์วีส** (; ) หรือ **โบสถ์การจาริกแสวงบุญแห่งวีส** (; ) ตั้งอยู่ในเขตไวล์ไฮม์-โชนเกา อยู่บริเวณเชิงเทือกเขาแอลป์ ใกล้เมืองชไตน์กาเดิน (Steingaden) ในรัฐไบเอิร์น ทางใต้ของประเทศเยอรมนี

## ประวัติ

วันที่ 14 มิถุนายน  ค.ศ. 1738 เป็นวันแรกที่มีคำกล่าวอ้างว่า ประชาชนได้เห็นน้ำพระเนตร หลั่งจากพระเนตรของรูปไม้กางเขนแกะสลักไม้ของพระเยซู หรือที่เรียกกันว่าพระมหาไถ่ถูกเฆี่ยน (Scourged Saviour) เรื่องเล่าแห่งปาฏิหาริย์ในครั้งนั้น เป็นเหตุให้มีนักแสวงบุญเดินทางไปจารึกบุญ เยี่ยมชม และอธิษฐานขอพรจากรูปแกะสลักพระเยซูอย่างมากมาย  ด้วยความเชื่อที่ว่ารูปแกะสลักนี้สามารถรักษาโรคภัยไข้เจ็บได้  ในปีค.ศ. 1740 ได้จัดสร้างชาเปลขึ้นเพื่อเป็นที่ประดิษฐานรูปแกะสลักนี้โดยเฉพาะ  แต่เนื่องด้วยขนาดของอาคารที่เล็กเกินกว่าที่จะรองรับจำนวนของนักแสวงบุญที่เดินทางมาจารึกบุญ จึงได้มีการตัดสินใจสร้างโบสถ์วีสแห่งนี้ขึ้น  

รูปทรงสถาปัตยกรรมภายนอกมีลักษณะการตกแต่งค่อนข้างเรียบ ภายในเป็นทำให้เป็นทรงรูปไข่แม้ว่าตัวสิ่งก่อสร้างจะเป็นสี่เหลี่ยม และเน้นการตกแต่งภายในด้วยปูนปั้นตระกูลโรโกโกเวสโซบรุน ที่เต็มไปด้วยรายละเอียดอย่างวิจิตรตามแบบฉบับของศิลปะโรโกโก การตกแต่งภายในออกแบบโดย โดมีนีคุส ซิมเมอร์มัน ผู้เป็นศิลปินสำคัญของสมัยศิลปะโรโกโก และถือกันว่าเป็นผลงานชิ้นเอกของศิลปีนท่านนี้ โดมีนีคุส ซิมเมอร์มันได้ทุ่มเทสร้างโบสถ์แห่งนี้ เป็นเวลา 11 ปี ตั้งแต่ปี ค.ศ 1745 จนถึงปี ค.ศ. 1754 ก่อนที่จะเสียชีวิตลง  

ในคริสต์ศตวรรษที่ 19 ก็มีข่าวลือว่าทางรัฐบาวาเรียจะขายหรือทุบวัดทิ้งระหว่างสมัยการปฏิรูปที่ดิน ที่โบสถ์รอดมาได้ก็เพราะการประท้วงจากชาวบ้านที่อยู่ในบริเวณนั้น   แต่หลักฐานเท่าที่หลงเหลืออยู่พบว่าคณะกรรมการผู้พิจารณาการยุบอารามตั้งใจจะรักษาเอาวัดแสวงบุญนี้ไว้แม้ว่าแอบบอตของแอบบีชไตน์กาเดินจะประท้วงเรื่องค่าใช้จ่ายก็ตาม

## มรดกโลก
โบสถ์วีสได้รับเลือกโดยองค์การยูเนสโกให้ขึ้นทะเบียนเป็นมรดกโลก ในปี ค.ศ. 1983 จากนั้นได้มีการบูรณะปฏิสังขรณ์ครั้งใหญ่ในช่วงระหว่าง ค.ศ. 1985-1991

## ข้อแนะนำ
ในช่วงเดือนพฤษภาคมถึงเดือนกันยายนของทุกปี จะมีการจัดแสดงดนตรีคลาสสิกที่โบสถ์วีส เป็นช่วงที่เหมาะสำหรับการเยี่ยมชมโบสถ์แห่งนี้

## รูปภาพ

ไฟล์:Wieskirche boenisch okt 2003.jpg|ทิวทัศน์ภายนอก
ไฟล์:Wieskirche 002.JPG|ทิวทัศน์ภายนอก ค.ศ. 2004
ไฟล์:Wieskirche 003.JPG|แท่นบูชาเอก (Main altar)
ไฟล์:Wieskirche 004.JPG|แท่นบูชาเอก
ไฟล์:Wieskirche 006.JPG|รูปแกะสลักพระมหาไถ่ถูกเฆี่ยน
ไฟล์:Wieskirche 009.JPG|แท่นเทศน์
ไฟล์:Wieskirche 011.JPG|รูปปั้นใต้แท่นเทศน์
ไฟล์:Wieskirche 012.JPG|รูปปั้นเหนือแท่นเทศน์
ไฟล์:Wieskirche 014.JPG|รูปปั้น
ไฟล์:Wieskirche 015.JPG|พระจิต (Holy ghost)
ไฟล์:Wieskirche 020.JPG|รูปปั้นนักบุญ
ไฟล์:Wieskirche 019.JPG|ออร์แกน


## อ้างอิง

## ดูเพิ่ม
* ศิลปะโรโกโก
* โดมีนีคุส ซิมเมอร์มัน
* วัตถุมงคลในคริสต์ศาสนา

## แหล่งข้อมูลอื่น

* เว็บไซต์โบสถ์วีส (ภาษาเยอรมัน)
* เว็บไซด์โบสถ์วีส ภาษาอังกฤษ
* โบสถ์วีสที่เว็บไซต์ของยูเนสโก (ภาษาอังกฤษ)
* เว็บไซต์บรรยายรูปพระมหาไถ่ถูกเฆี่ยน  (ภาษาอังกฤษ)

หมวดหมู่:แหล่งมรดกโลกในประเทศเยอรมนี
หมวดหมู่:แหล่งมรดกโลกทางวัฒนธรรม
วีส
หมวดหมู่:คริสต์ศาสนสถานแบบบาโรก
หมวดหมู่:สิ่งก่อสร้างในคริสต์ทศวรรษ 1750
หมวดหมู่:สิ่งก่อสร้างในคริสต์ศตวรรษที่ 18
หมวดหมู่:สิ่งก่อสร้างในรัฐไบเอิร์น
สคริปต์ด้านไคลเอนต์

**สคริปต์ด้านไคลเอนต์** () เป็นเทคโนโลยีที่สคริปต์ทำงานบนบนฝั่งไคลเอนต์ เช่น จาวาสคริปต์  โดยมากมักจะฝังอยู่ใน HTML และถูกประมวลผลโดยเว็บเบราว์เซอร์เพื่อตอบสนองต่อผู้ใช้อย่างทันที เช่น การแสดงข้อความเตือน การตรวจสอบข้อมูลที่ผู้ใช้ป้อน การปรับเปลี่ยนเนื้อหา รวมถึงการแสดงแอนิเมชัน ปัจจุบันมีการใช้อย่างแพร่หลายในเทคนิค AJAX เพื่อเพิ่มความคล่องตัวในการใช้งานให้กับเว็บไซต์

## ดูเพิ่ม
* สคริปต์ด้านเซิร์ฟเวอร์

หมวดหมู่:ภาษาสคริปต์
เสือโคร่งไซบีเรีย

**เสือโคร่งไซบีเรีย** หรือ **เสือโคร่งอามูร์** หรือ **เสือโคร่งจีนเหนือ** หรือ **เสือโคร่งแมนจูเรีย** 

( จีนตัวย่อ: 东北虎; จีนตัวเต็ม: 東北虎; รัสเซีย: Амурский тигр; มองโกล: Сибирийн бар; เปอร์เซีย: ببر سیبری; เกาหลี: 시베리아호랑이; ) เป็นสัตว์เลี้ยงลูกด้วยนมจำพวกเสือชนิดหนึ่ง เป็นสายพันธุ์ย่อยของเสือโคร่ง (*	P. tigris*) เป็นสัตว์ในวงศ์ Felidae ที่มีขนาดใหญ่ที่สุดในโลกที่ยังหลงเหลือเผ่าพันธุ์อยู่จนถึงปัจจุบัน

เสือโคร่งไซบีเรียโดยทั่วไปตัวผู้จะมีน้ำหนัก230กิโลกรัม ในขณะที่ตัวเมียมีน้ำหนักประมาณ 180 กิโลกรัมไปในบางครั้ง สามารถโตเต็มที่ได้ถึง 3.5 เมตร และหนักได้ถึงเกือบ 320 กิโลกรัม เป็นเสือโคร่งชนิดที่มีลำตัวที่ใหญ่กว่าเสือโคร่งชนิดอื่นอย่างเห็นได้ชัด ใบหน้าแผ่กว้าง กรามใหญ่ ลวดลายน้อย และพื้นลำตัวเป็นสีเหลืองออกขาวมากกว่าเสือโคร่งชนิดอื่น ๆ สันนิษฐานว่า คงเป็นเพราะการปรับตัวให้กลมกลืนกับสภาพแวดล้อมที่มีหิมะและความหนาวเย็นอยู่รอบตัว

ในอดีต เสือโคร่งไซบีเรียเคยอาศัยอยู่ในพื้นที่กว้างขวางของทวีปเอเชีย แต่ในปัจจุบัน เสือโคร่งไซบีเรียมีแหล่งที่อยู่อาศัยเป็นป่าผืนเล็กที่อยู่ตอนเหนือของเมืองวลาดิวอสตอค ประเทศรัสเซีย ตามแนวชายฝั่งทะเลญี่ปุ่นทางตอนเหนือ และมีจำนวนเพียง 400 ตัว การทำเหมืองแร่และการทำไม้ในแถบไซบีเรียตะวันออกซึ่งเป็นถิ่นของเสือโคร่งไซบีเรีย 

ที่ประเทศจีน ในปี ค.ศ. 1990 มีการพบเห็นเสือโคร่งพันธุ์ไซบีเรียในเทือกเขาฉางไป๋ทางตะวันออกเฉียงเหนือของจีน  ในประเทศเกาหลีเหนือ สันนิษฐานว่ายังมีเสือโคร่งไซบีเรียหลงเหลืออยู่บริเวณภูเขาเปกดู ซึ่งเป็นบริเวณพรมแดนที่ติดต่อเทือกเขาฉางไป๋ของจีน 

ปัจจุบัน เสือโคร่งไซบีเรีย พบอาศัยอยู่ในป่าไทก้าของไซบีเรีย คาดมีเหลืออยู่ในธรรมชาติราวกว่า 200 ตัว  ส่วนในจีนคาดว่ามีประมาณ 14-17 ตัว โดยพบล่าสุดเมื่อปลายเดือนกันยายน ค.ศ. 2014 ในป่าของเขตศูนย์อนุรักษ์ธรรมชาติแห่งชาติ มณฑลจี๋หลิน คาดว่าเป็นเสือตัวผู้อายุราว 2 ปี ถูกจับภาพได้โดยทางกล้องวงจรปิด

ในเดือนพฤศจิกายน ปี ค.ศ. 2007 มีรายงานว่า เสือโคร่งไซบีเรียวัย 12 ปี จำนวน 4 ตัว ในสวนสัตว์ปิงชวนปาร์ค ในเมืองเฉิ่นหยาง มณฑลเหลียวหนิง ทางตะวันออกเฉียงเหนือของจีน  รุมกินซากของเสือโคร่งไซบีเรียตัวหนึ่ง ที่อยู่ด้วยกันมานาน 5 ปี  ซึ่งเป็นพฤติกรรมปกติที่เสืออาจกินซากพวกเดียวกันเอง  แต่ไม่มีใครทราบว่าเสือตัวที่ตายนี้ ตายมาก่อนหน้านั้น หรือตายเพราะถูกเพื่อนเสือในกรงเดียวกันรุมฆ่า 

ในปี พ.ศ. 2558 ได้มีการสำรวจพบว่า เสือโคร่งไซบีเรียนมีจำนวนเพิ่มขึ้นเป็น 480-540 ตัว โดยรวมจำนวนลูกเสือโคร่งแต่ละปีด้วย

## ลิงก์ภายใน
* เสือโคร่งแคสเปียน

## อ้างอิง

คโร่งไซบีเรีย
หมวดหมู่:สัตว์ที่พบในประเทศจีน
กวางผา

**กวางผา** () เป็นสกุลของสัตว์กีบคู่จำพวกแอนทีโลปสกุลหนึ่ง ในวงศ์ Bovidae ใช้ชื่อสกุลว่า *Naemorhedus*

## การค้นพบและศัพทมูลวิทยา

กวางผาถูกค้นพบและศึกษาครั้งแรกในทางสัตววิทยา เมื่อปี ค.ศ. 1825 ในแถบเทือกเขาหิมาลัย ประเทศเนปาล มีลักษณะคล้ายแอนทีโลปที่พบในทวีปแอฟริกา จึงได้รับการจำแนกและตั้งชื่อวิทยาศาสตร์ว่า  *Antilope goral*  ต่อมาพบว่ามีลักษณะและนิสัยแตกต่างกันเด่นชัด จึงจำแนกออกเป็นสกุลใหม่ในปี ค.ศ. 1827 โดย ชาลส์ แฮมิลตัน สมิท นักธรรมชาติวิทยาและทหารชาวอังกฤษ คือ *Naemorhedus*

ชื่อสามัญของกวางผาในภาษาอังกฤษคือ "โกราล" (Goral) มาจากภาษาฮินดี (गोरल) ขณะที่ชื่อวิทยาศาสตร์ *Naemorhedus* คำว่า *Naemor* มาจากคำว่า "Nemoris" ในภาษาลาติน แปลว่า "ป่า"  และ *haedus*  มาจากภาษาลาติน แปลว่า "แพะหนุ่ม" หรือ"แพะตัวผู้"

## ลักษณะและพฤติกรรม
กวางผามีรูปร่างคล้ายแพะหรือเลียงผา (*Capricornis* spp.) ที่มีขนาดเล็ก ซึ่งครั้งหนึ่งเลียงผาเองก็เคยใช้ชื่อสกุลเดียวกับกวางผาด้วย  มีเขาสั้น ๆ ทั้งตัวผู้และตัวเมีย เป็นกรวยปลายเรียวแหลมคล้ายกันทั้ง 2 ข้าง ไม่มีการแตกกิ่งเขา เปลือกนอกเป็นปลอกเขาแข็งสวมทับบนแกนเขา ซึ่งเป็นแกนกระดูกที่งอกติดกับกะโหลกศีรษะชิ้นหน้าผาก ตัวเขาเจริญขึ้นตามอายุ และมีชุดเดียวตลอดชีวิต ไม่มีการผลัดเขาเหมือนกวาง

กวางผาไม่มีเคราใต้คางเหมือนแพะรวมทั้งมีขนาดเล็กกว่าเลียงผาเกือบเท่าตัว ขนมีสีอ่อนไม่เข้มเหมือนเลียงผา ขนชั้นนอกเป็นเส้นยาวหยาบ มีขนชั้นในเป็นเส้นละเอียดนุ่ม ซึ่งไม่พบในเลียงผา ระหว่างโคนเขาทั้ง 2 ข้าง ไปถึงหลังใบหูมีกระจุกขนเป็นยอดแหลมสีน้ำตาลเข้มชัดเจน ถัดต่อมาบริเวณหลังและสะโพกมีแผงขนยาวคล้ายอานม้าบาง ๆ สีเทา กลางหลังมีแถบขนสีดำพาดยาวตามแนวสันหลังไปจดโคนหาง หางสั้นเป็นพวงสีเข้มดำ ขนใต้คางและแผ่นอกสีน้ำตาลอ่อน เห็นเป็นแถบลายจาง ๆ บริเวณแผ่นอก สีขนช่วงโคนขาเข้มกว่าช่วงปลายขาลงไปถึงกีบเท้า เขาสั้นสีดำเป็นรูปกรวยแหลม ปลายเขาเรียวแหลมโค้งไปข้างหลังเล็กน้อย โคนเขาใหญ่มีรอยหยักเป็นวง ๆ รอบเขาชัดเจน โดยทั่วไปแล้วสีขนของกวางผาตัวเมียจะอ่อนกว่าตัวผู้ เขาสั้นเล็กและมีรอยหยักรอบโคนเขาไม่ลึกชัดเจนอย่างเขาของตัวผู้ 

ทั้งหมดเป็นสัตว์ที่อาศัยและหากินบนที่ราบสูงที่เป็นภูเขาหรือหน้าผาที่มีความสูงจากระดับน้ำทะเลตั้งแต่ 1,000–4,000 เมตร พบกระจายพันธุ์ตั้งแต่เทือกเขาหิมาลัยจรดจนถึงเอเชียตะวันออก มีประชากรบางส่วนลงมาในเอเชียอาคเนย์ด้วย เป็นสัตว์ที่มีกีบเท้าที่แข็งแรงรับน้ำหนักได้ จึงเหมาะกับการกระโดดไปมาและไต่ไปตามหน้าผา เป็นสัตว์ที่มีการระแวดระวังภัยสูง ใช้ประสาทการมองเห็นมากกว่าการดมกลิ่น อีกทั้งยังเป็นสัตว์ที่ว่ายน้ำได้ และว่ายน้ำได้เก่งอีกด้วยซ้ำ เคยมีรายงานว่าสามารถว่ายน้ำข้ามไปมาระหว่างเกาะต่าง ๆ ได้ 

## การจำแนก
ปัจจุบันได้มีการตรวจสอบพิจารณารูปร่างลักษณะและเขตการกระจายพันธุ์ พบว่ากวางผาในบางแหล่งมีความแตกต่างกันเด่นชัด จำแนกได้เป็น 4 ชนิด ได้แก่
*กวางผาแดง (*N. baileyi*) พบตั้งแต่ธิเบตจนถึงภาคเหนือของพม่า 
*กวางผาหางยาว, กวางผาจีน (*N. griseus*) พบตั้งแต่ไซบีเรียตอนใต้, อนุทวีปอินเดียไปจนถึงเอเชียตะวันออก
*กวางผาเทา, กวางผาหิมาลัย (*N. goral*) พบตั้งแต่ไซบีเรียทางตอนใต้เรื่อยมาจนถึงภาคเหนือของพม่า ถือเป็นต้นแบบของกวางผาทั้งหมด
*กวางผาจีน, กวางผาจีนถิ่นใต้ (*N. griseus*) พบในแถบเอเชียเหนือลงมาถึงเอเชียอาคเนย์ ซึ่งเป็นชนิดที่พบในไทยด้วย 

## หมายเหตุ
อนึ่ง เคยมีเลียงผาอยู่ 2 ชนิด คือ เลียงผาญี่ปุ่น (*Capricornis crispus*) และ เลียงผาไต้หวัน (*C. swinhoei*) เคยถูกจัดให้อยู่ในสกุลกวางผาด้วย แต่ปัจจุบันได้ถูกจัดให้อยู่ในสกุลเลียงผา 

## ดูเพิ่ม
**[[Capricornis]]*

## อ้างอิง

## แหล่งข้อมูลอื่น

หมวดหมู่:วงศ์ย่อยแกะและแพะ
เมทริกซ์แอร์มิต

**เมทริกซ์แอร์มิต** () หรือ เมทริกซ์แอร์มิเชียน คือเมทริกซ์จัตุรัสที่มีสมาชิกเป็นจำนวนเชิงซ้อน และเมทริกซ์สลับเปลี่ยนสังยุคของเมทริกซ์นั้นเท่ากับตัวเดิม นั่นหมายความว่าสมาชิกในแถวที่ *i* หลักที่ *j* กับสมาชิกในแถวที่ *j* หลักที่ *i* จะต้องเป็นสังยุคซึ่งกันและกัน ดังนี้
::a_{i,j} = a_{j,i}^*
หรือเขียนแทนด้วยการสลับเปลี่ยนสังยุคของเมทริกซ์ จะได้ว่า
::A^* = A\!

ตัวอย่างเช่น เมทริกซ์ต่อไปนี้เป็นเมทริกซ์แอร์มิต
::\begin{bmatrix}
3 & 2+i \\
2-i & 1 \\
\end{bmatrix}

สมาชิกที่อยู่บนเส้นทแยงมุมหลักของเมทริกซ์แอร์มิตจะต้องเป็นจำนวนจริงเสมอ เนื่องจากสังยุคของจำนวนจริงจะได้จำนวนเดิมในตำแหน่งเดิม สำหรับเมทริกซ์ที่มีสมาชิกเป็นจำนวนจริงทั้งหมด จะเป็นเมทริกซ์แอร์มิตได้ก็ต่อเมื่อเป็นเมทริกซ์สมมาตรเท่านั้น

*เมทริกซ์แอร์มิต* เป็นชื่อที่ตั้งไว้เพื่อเป็นเกียรติให้กับ ชาร์ล แอร์มิต (Charles Hermite) นักคณิตศาสตร์ชาวฝรั่งเศส

## ดูเพิ่ม
* เมทริกซ์แอร์มิตเสมือน (skew-Hermitian matrix)
* เมทริกซ์ปรกติ (normal matrix)
* เมทริกซ์ยูนิแทรี (unitary matrix)

แอร์มีเชียน
หมวดหมู่:พีชคณิตเชิงเส้น
เมทริกซ์เอร์มีเชียนเสมือน

**เมทริกซ์เอร์มีเชียนเสมือน** () คือเมทริกซ์จัตุรัสที่มีสมาชิกเป็นจำนวนเชิงซ้อน และเมทริกซ์สลับเปลี่ยนสังยุค (conjugate transpose) ของเมทริกซ์นั้นเท่ากับเมทริกซ์ตัวเดิมที่คูณด้วย −1 นั่นหมายความว่าสมาชิกในแถวที่ *i* หลักที่ *j* กับสมาชิกในแถวที่ *j* หลักที่ *i* จะต้องเป็นสังยุคที่ติดลบซึ่งกันและกัน ดังนี้
::a_{i,j} = -a_{j,i}^*
หรือเขียนแทนด้วยการสลับเปลี่ยนสังยุคของเมทริกซ์ จะได้ว่า
::A^* = -A\!
ตัวอย่างเช่น เมทริกซ์ต่อไปนี้เป็นเมทริกซ์เอร์มีเชียนเสมือน
::\begin{bmatrix}
i & 2+i \\
-2+i & 3i \\
\end{bmatrix}

สมาชิกที่อยู่บนเส้นทแยงมุมหลักของเมทริกซ์เอร์มีเชียนจะต้องเป็นจำนวนจินตภาพเสมอ เนื่องจากสังยุคของจำนวนจินตภาพที่ติดลบจะได้จำนวนเดิมในตำแหน่งเดิม

## ดูเพิ่ม
* เมทริกซ์เอร์มีเชียน (Hermitian matrix)
* เมทริกซ์ปรกติ (normal matrix)
* เมทริกซ์ยูนิแทรี (unitary matrix)

อเอร์มีเชียนเสมือน
อีวานเกเลียน: จุติภาค

**อีวานเกเลียน: จุติภาค** () เป็นภาพยนตร์ก่อนการเกิดประวัติศาศตร์ในเรื่อง เอวานเกเลียน ก่อน อีวานเกเลียน: ปัจฉิมภาค

ออกฉายในปี พ.ศ. 2545 ตุลาคม โดยทำรายได้ไป 1.1 พันล้านเยน 

## เนื้อหา
### ''จุติ''
เป็นช่วงก่อนการเกิด อิมแพค ในตอนที่ 24 ของเรื่อง เอวานเกเลียน ได้เปิดเรื่องโดยกล่าวถึง อดัม ฝ่ายชินจินั้นได้ต่อสู้กับเทวทูตตัวใหม่แต่แล้ว เพื่อนของตัวเองตายและถูกกินจากการใจ ระบบเสมือน ทำให้เพื่อนตัวเองเสียชีวิตและเสีย 04 ไป

### ''ปัจฉิม''
หลังจากการจากไปของ 04 นางิสะ คาโอรุ ได้เข้ามาในแผนของ อีวา โดยที่ ชินจิเปิดใจให้อย่างมาก โดยที่ไม่รู้เลยเบื้องหลังของ คาโอรุคือเทวทูต ด้วยเช่นกัน จนต้องให้ ชินจิฆ่าเพื่อนในร่างเทวทูตตายตามไปอีกคน ก่อนที่ พ่อของตัวเองกำลังเริ่มแผนใหม่ โดยใช้ อดัมร่างจริงเป็นสื่อ

## การวางจำหน่าย
อีวานเกเลียน: จุติภาค ออกฉายในช่วง วันที่ 26 มิถุนายน พ.ศ. 2540

### '' อีวานเกเลียน: จุติภาค''
ออกวางจำหน่ายในวันที่ 2 มกราคม พ.ศ. 2541 ครั้งแรกในประเทศญี่ปุ่น และออกฉายทาง Japanese Satellite TV channel WoWoW  โดยเริ่มฉายตอนที่  21 ถึง 24 

### ''กำเนิกใหม่อีวานเกเลียน: จุติภาค''
โดยวางจำหน่ายครั้งแรกในวันที่ 8 พฤษภาคม พ.ศ. 2540 มีความยาว  157 นาที

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์อีวานเกเลียน
หมวดหมู่:ภาพยนตร์ญี่ปุ่น
หมวดหมู่:ภาพยนตร์แอนิเมชัน
หมวดหมู่:ภาพยนตร์ภาคต่อ
หมวดหมู่:การ์ตูนญี่ปุ่น
หมวดหมู่:ภาพยนตร์ที่ออกฉายในปี พ.ศ. 2540
หมวดหมู่:ภาพยนตร์ที่ออกฉายในปี พ.ศ. 2541
หมวดหมู่:โปรดักชัน ไอ.จี
เมลานิน

**เมลานิน** () หรือเม็ดสีสร้างจากเซลล์ผิวหนังที่เรียกว่าเมลาโนไซต์ (melanocyte) เป็นเซลล์ที่เจริญมาจากเซลล์ระบบประสาทซึ่งแทรกตัวอยู่ในชั้นหนังกำพร้าส่วนล่างสุด โดยเซลล์เมลาโนไซต์หนึ่งเซลล์จะแตกแขนงเป็นร่างแหเล็กๆ ยื่นไปสัมผัสเซลล์ผิวหนังประมาณ 35 เซลล์

เมลาโนไซต์จะสร้างสารเมลานินบรรจุในแคปซูลเรียกว่าเมลาโนโซม เมื่อสร้างเสร็จจะส่งไปตามร่างแหเข้าสู่เซลล์ผิวหนัง สารเมลานินสามารถแบ่งออกเป็น 1 ชนิด
# ยูเมลานิน (Eumelanin) เป็นเซลล์เม็ดสีเข้ม เพราะมีเมลานินบรรจุอยู่ในแคปซูลมาก

ฉะนั้นคนผิวขาว ผมแดง จึงมีฟีโอเมลานินมาก ส่วนคนผิวเข้ม ผมดำ จึงมียูเมลานินมาก ยังมีปัจจัยอื่นๆ ที่ทำให้คนผิวดำแตกต่างจากคนผิวขาว ผิวเหลือง คือคนผิวเข้มจะมีการสร้างเมลาโนโซมขนาดใหญ่กว่า มีจำนวนมากกว่า จึงทำให้สร้างเมลานินได้มากกว่า รวมถึงเมลาโนโซมถูกทำลายช้ากว่าคนผิวขาวด้วย

แต่สีผิวของคนเราไม่ได้ขึ้นอยู่กับเมลานินเพียงอย่างเดียว ยังขึ้นอยู่กับเส้นเลือดและสารบางชนิด เช่น [บีตา-แคโรทีน]ที่ทำให้ผิวเหลือง นอกจากนี้ผิวหนังทั่วร่างกายของเราก็ยังมีการกระจายตัวของเม็ดสีไม่สม่ำเสมอ อาทิ พบเซลล์เม็ดสีมากบริเวณหน้า หัวนม อวัยวะเพศ

## หน้าที่ของเมลานิน
เมลานินมีกลไกออกฤทธิ์ป้องกันแสงหลายประการ ได้แก่
# ทำหน้าที่เหมือนแผ่นกรองแสง
# ช่วยกระจายแสง เช่น แสงที่มีความยาวคลื่นสั้นอย่างแสงสีม่วงฟ้าที่เมื่อกระทบผิวหนังจะถูกหักเหออกไป
# ดูดซับรังสีอัลตราไวโอเลตและแสงที่เห็นด้วยตาเปล่า แล้วกระจายออกเป็นความร้อน
# ทำหน้าที่จับอนุมูลอิสระ

## สาเหตุความผิดปกติ
สาเหตุของความผิดปกติของเม็ดสีมีหลายปัจจัย เช่น 
* โรคจากพันธุกรรม 
* การเปลี่ยนแปลงระดับฮอร์โมน
* การโดนแสงแดดจัด 
* การกินยาคุมกำเนิดที่มีเอสโทรเจนปริมาณสูงและยาประเภทฮอร์โมนอื่นๆ 
* โรคผิวหนังบางชนิด เช่น กลาก เกลื้อน โรคด่างขาว ไฝและขี้แมลงวัน กระ ฝ้า
* การได้รับสารเคมี
* การขาดวิตามิน

## การป้องกัน
* หลีกเลี่ยงแสงแดดด้วยเสื้อผ้า หรือครีมกันแดดที่มีค่า SPF 15 ขึ้นไป
* ผ่อนคลายความเครียดและความกังวลใจ
* ใช้สมุนไพร 
** วุ้นว่านหางจระเข้สดถูที่ผิว ทิ้งไว้ให้แห้งแล้วล้างออก ก่อนนำมาใช้ต้องล้างน้ำยางสีเหลืองออกให้หมด
** น้ำมะเฟืองคั้นสดทาบริเวณฝ้า ทิ้งให้แห้งแล้วล้างออก เพราะในมะเฟืองมีความเป็นกรดสูง เวลาใช้ต้องผสมน้ำให้เจือจาง แล้วทดสอบกับผิวบริเวณอื่นก่อนนำมาทาหน้า
* การบริโภคผักและผลไม้สดที่มี วิตามินเอ ซี ดี และอี ในปริมาณที่พอเหมาะ

## อ้างอิง

* นิตยสารชีวจิต ฉบับวันที่ 16 พฤศจิกายน 2550

หมวดหมู่:ระบบผิวหนัง
หมวดหมู่:พอลิเมอร์อินทรีย์
ตลาดมหาชัย

thumb|ตลาดมหาชัย
**ตลาดมหาชัย** เป็นตลาดสดที่มีชื่อเสียงของจังหวัดสมุทรสาคร ตั้งอยู่ริมฝั่งแม่น้ำท่าจีน มีท่าเรือข้ามฝาก มหาชัย-ท่าฉลอม ที่สามารถข้ามฝั่งไปยังตำบลท่าฉลอมได้ และตั้งอยู่ใกล้กับป้อมวิเชียรโชฎก ศาลหลักเมืองและศาลากลางจังหวัดสมุทรสาคร มีหอนาฬิกาท่าเรือเป็นจุดบอกสถานที่ มีสถานีรถไฟที่ใช้เดินทางเข้ากรุงเทพ คือรถไฟสายแม่กลอง ช่วงวงเวียนใหญ่-มหาชัย เป็นตลาดสดที่ขึ้นชื่อแหล่งจำหน่ายอาหารทะเลนานาชนิด มีจุดพักผ่อนชมวิวแม่น้ำท่าจีน คือท่าเรือและเขื่อนศาลเจ้าพ่อหลักเมือง 

การเดินทางสะดวกและหลากหลาย โดยทางรถไฟจากสถานีรถไฟวงเวียนใหญ่ (กรุงเทพ) มายัง สถานีรถไฟมหาชัย (สมุทรสาคร) ซึ่งอยู่ตรงตลาดมหาชัยพอดี หรือเดินทางโดยรถตู้ ซึ่งมีสถานีจุดศูนย์รวมรถตู้ อยู่ที่ข้างศาลากลางจังหวัดสมุทรสาคร ตรงข้ามสถานีตำรวจสมุทรสาคร มีรถเมล์ปรับอากาศหลายสาย เช่น สาย 68 (สมุทรสาคร - บางลำพู), สาย 105 (สมุทรสาคร - คลองสาน)   

พระเจ้าเสือทรงให้ขุดคลองลัดจากธนบุรี ไปออกปากแม่น้ำเมืองสาครบุรี (สมุทรสาคร) เรียกชื่อว่า "คลองสนามไชย" ต่อมาเปลี่ยนเป็น "คลองมหาชัย" และเกิดชุมชนขนาดใหญ่บริเวณปากคลอง เรียกว่า เมืองมหาชัยหรือตลาดมหาชัยในปัจจุบัน 

บริเวณชุมชนตลาดมหาชัยนอกจากประชากรคนไทยอาศัยอยู่ยังมีประชากรที่มิใช่สัญชาติไทยที่เข้ามาทั้งถูกต้องและผิดกฎหมาย ซึ่งส่วนใหญ่จะเป็นชาวมอญหรือชาวพม่า สันนิษฐานว่าเป็นกลุ่มชาวมอญที่อพยพเข้ามายังแถบบางหญ้าแพรกในช่วงสมัยพระบาทสมเด็จพระนั่งเกล้าเจ้าอยู่หัว กลุ่มที่เข้ามาอย่างผิดกฎหมายนั้น มาในช่วงพุทธทศวรรษที่ 2530 ที่แรงงานข้ามชาติจากเมียนมาเริ่มหลั่งไหลเข้ามาทำงานมากขึ้น เนื่องจากสถานการณ์ทางการเมือง ที่เข้ามาอยู่บริเวณนี้เพราะสามารถสื่อสารกับชาวไทยเชื้อสายมอญที่อาศัยอยู่ในสมุทรสาครดั้งเดิม จนกระทั่งปี 2539 รัฐบาลไทยมีนโยบายผ่อนผัน ทำให้มีแรงงานจากเมียนมากลุ่มอื่น ๆ เช่น พม่า, ทวาย, ยะไข่, กะยัน, ไทใหญ่ เป็นต้น และกลุ่มอพยพจากประเทศเพื่อนบ้านตามเข้ามาภายหลัง

## อ้างอิง

มหาชัย
หมวดหมู่:ดินแดนแทรกทางชาติพันธุ์ในประเทศไทย
หมวดหมู่:อำเภอเมืองสมุทรสาคร
ทฤษฎีบทของเมเนลอส

thumb|250px|จุด D, E และ F อยู่บนเส้นตรงเดียวกัน
**ทฤษฎีบทของเมเนลอส** () เป็นทฤษฎีบททางเรขาคณิต ที่กล่าวว่า

สำหรับสามเหลี่ยม ABC และจุด D, E, F ที่อยู่บนเส้นตรง BC, CA และ AB ตามลำดับ จะได้ว่า D, E และ F อยู่บนเส้นตรงเดียวกัน ก็ต่อเมื่อ \frac{AF}{FB}  \cdot \frac{BD}{DC} \cdot \frac{CE}{EA} = 1

หมวดหมู่:เรขาคณิต
ทฤษฎีบทของปัปปุส

thumb|250px|จุดตัดทั้งสามอยู่บนเส้นตรงเดียวกัน
**ทฤษฎีบทของปัปปุส** () เป็นทฤษฎีบททางเรขาคณิต ที่กล่าวว่า

สำหรับจุด A, B, C ที่อยู่บนเส้นตรงเดียวกัน และจุด a, b, c ที่อยู่บนเส้นตรงเดียวกัน จะได้ว่าจุดตัดของ  Ab และ aB, จุดตัดของ Ac และ aC และจุดตัดของ Bc และ bC อยู่บนเส้นตรงเดียวกัน

หมวดหมู่:เรขาคณิต
ทฤษฎีบทผีเสื้อ

thumb|250px|M เป็นจุดกึ่งกลางของ XY
**ทฤษฎีบทผีเสื้อ** () เป็นทฤษฎีบททางเรขาคณิต ที่กล่าวว่า

ให้ M เป็นจุดกึ่งกลางของคอร์ด PQ ของวงกลม คอร์ด AB และ CD เป็นคอร์ดที่ผ่านจุด M, AD และ BC ตัดคอร์ด PQ ที่จุด X และ Y ตามลำดับ จะได้ว่า M เป็นจุดกึ่งกลางของ XY

หมวดหมู่:เรขาคณิต
หมวดหมู่:เรขาคณิตบนระนาบยุคลิด